[{"text_idx": "#000002", "text": "Daeth gwladoli a\u0302 buddsoddiad newydd yn ei sgil. Roedd mwy o fwyngloddio peirianyddol ar y ffas lo ac ymdrechion i wella iechyd a diogelwch. Fodd bynnag, roedd \u201cCynllun ar gyfer Glo\u201d 1950 yr NCB yn rhybuddio o gostau uchel ail-adeiladu glofeydd de Cymru."}, {"text_idx": "#000003", "text": "Mae cofnodion yr NCB yng nghasgliad Archifau Morgannwg yn cofnodi manylion y cynlluniau i ail-drefnu, cyfuno glofeydd a chau pyllau. Mae ffeiliau yn cynnwys colledion ac elw a dadansoddiad o ba mor gynhyrchiol oedd glofeydd."}, {"text_idx": "#000004", "text": "Er y buddsoddi, crebachu fu hanes y diwydiant ac fe barhaodd y pyllau i gau. Yn 1994 caewyd Pwll Rhif 4 yng Nglofa\u2019r Tw\u0302r, y pwll dwfn olaf o eiddo Corfforaeth Glo Prydain ym maes glo\u2019r de."}]